**คู่มือสำหรับประชาชน : การขอใบอนุญาตผลิตอาหารสัตว์ควบคุมเฉพาะ (N)**

**หน่วยงานที่ให้บริการ :** กรมปศุสัตว์กระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ผู้ประกอบการที่ประสงค์จะผลิตอาหารสัตว์ควบคุมเฉพาะ ประเภทวัตถุดิบ วัตถุที่ผสมแล้ว อาหารเสริมสำหรับสัตว์ ผลิตภัณฑ์นมสำหรับสัตว์ และอาหารสัตว์เลี้ยง ต้องปฏิบัติตามพระราชบัญญัติควบคุมคุณภาพอาหารสัตว์ พ.ศ. 2558  
  
1.ผู้อนุญาตจะออกใบอนุญาตผลิตอาหารสัตว์ควบคุมเฉพาะได้ เมื่อปรากฏว่าผู้ขออนุญาต มีคุณสมบัติและไม่มีลักษณะต้องห้าม ดังนี้  
- เป็นเจ้าของกิจการที่ประสงค์จะขอรับใบอนุญาต  
- มีอายุไม่ต่ำกว่ายี่สิบปีบริบูรณ์  
- มีถิ่นที่อยู่ในประเทศไทย  
- ไม่เป็นบุคคลล้มละลาย  
- ไม่เคยได้รับโทษจําคุกโดยคําพิพากษาถึงที่สุดหรือคําสั่งที่ชอบด้วยกฎหมายให้จําคุก ในความผิดที่กฎหมายบัญญัติให้ถือเอาการกระทําโดยทุจริตเป็นองค์ประกอบ หรือตามพระราชบัญญัตินี้ เว้นแต่พ้นโทษมาแล้วไม่น้อยกว่าสองปีก่อนวันขอรับใบอนุญาต  
- ไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถ  
- มีสถานที่ผลิต หรือสถานที่เก็บอาหารสัตว์ควบคุมเฉพาะ และอุปกรณ์ที่ใช้ในการผลิต หรือการเก็บอาหารสัตว์ควบคุมเฉพาะ และการควบคุมหรือรักษาคุณภาพอาหารสัตว์ควบคุมเฉพาะ ซึ่งมีลักษณะและจํานวนตามที่กําหนดในกําหนดในกฎกระทรวงกำหนดลักษณะของสถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะ พ.ศ. 2560  
- มีเครื่องมือหรือเครื่องใช้ในการผลิตอาหารสัตว์เป็นไปตาม ประกาศกระทรวงเกษตรและสหกรณ์ เรื่อง กำหนดคุณภาพหรือมาตรฐานของเครื่องมือหรือเครื่องใช้ในการผลิตอาหารสัตว์ และสถานที่เก็บรักษาอาหารสัตว์เพื่อขาย พ.ศ. 2559  
  
2.ผู้ประกอบการที่ประสงค์จะผลิตอาหารสัตว์ควบคุมเฉพาะ ประเภทวัตถุดิบ วัตถุที่ผสมแล้ว อาหารเสริมสำหรับสัตว์ ผลิตภัณฑ์นมสำหรับสัตว์ และอาหารสัตว์เลี้ยง ให้ยื่นคำขอใบอนุญาตหรือคำขอต่ออายุใบอนุญาต ให้เจ้าหน้าที่ตรวจพิจารณาเอกสารหลักฐาน  
  
3. การออกใบอนุญาตผลิตอาหารสัตว์ควบคุมเฉพาะสามารถยื่นคำขอได้ ดังนี้  
  
3.1 การขอใบอนุญาต (รายใหม่) ผู้ประกอบการต้องยื่นคำขอมาที่ กองควบคุมอาหารและยาสัตว์ กรมปศุสัตว์ จังหวัดปทุมธานี เท่านั้น ทั้งนี้สามารถยื่นเอกสารผ่านสำนักงานปศุสัตว์จังหวัดที่สถานประกอบการตั้งอยู่ เพื่อส่งต่อมาที่กองควบคุมอาหารและยาสัตว์ หรือยื่นผ่านระบบบริการอิเล็กทรอนิกส์ด้านอาหารสัตว์และวัตถุอันตรายด้านการปศุสัตว์ http://eservice.afvc.dld.go.th/ เพื่อดำเนินการพิจารณาออกใบอนุญาตตามขั้นตอนต่อไป  
  
  
  
3.2 การขอต่ออายุใบอนุญาต   
- ผู้ประกอบการในพื้นที่กรุงเทพมหานคร สามารถยื่นคำขอได้ที่ กองควบคุมอาหารและยาสัตว์ กรมปศุสัตว์ จังหวัดปทุมธานี   
- ผู้ประกอบการในพื้นที่ต่างจังหวัด สามารถยื่นคำขอได้ที่ สำนักงานปศุสัตว์จังหวัดทุกแห่งที่สถานประกอบการตั้งอยู่  
  
- ผู้ประกอบการสามารถยื่นคำขอผ่านระบบบริการอิเล็กทรอนิกส์ด้านอาหารสัตว์และวัตถุอันตรายด้านการปศุสัตว์  
  
4. กรณีผู้มาติดต่อหลัง 16.00 น. สามารถยื่นเอกสารได้ถึง 16.30 น. แต่เจ้าหน้าที่จะดำเนินการให้ในวันถัดไป  
  
5. แจ้งผลการพิจารณาพร้อมรายละเอียดการชำระค่าธรรมเนียม ผ่านระบบบริการอิเล็กทรอนิกส์ด้านอาหารสัตว์และวัตถุอันตรายด้านการปศุสัตว์  
  
6. หลังจากที่ผู้มีอำนาจลงนามในใบอนุญาตฯ แล้ว ให้ผู้ประกอบการมารับใบอนุญาตฯ และชำระค่าธรรมเนียมใบอนุญาต โดยการยื่นคำขอชำระค่าธรรมเนียมต้องยื่นก่อนเวลา 15.00 น.  
  
  
  
หมายเหตุ  
  
  
1.กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสารหลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดจะถือว่าผู้ยื่นคำขอไม่ประสงค์จะยื่นคำขอ  
  
2.ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือประชาชนเรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  http://eservice.afvc.dld.go.th//เว็บไซต์และช่องทางออนไลน์ | **ระยะเวลาเปิดให้บริการ** เปิดให้บริการตลอด 24 ชั่วโมง |
| **สถานที่ให้บริการ**  (หมายเหตุ: -)  ฝ่ายทะเบียนและใบอนุญาตอาหารสัตว์ กองควบคุมอาหารและยาสัตว์ กรมปศุสัตว์ ศูนย์ราชการกรมปศุสัตว์ จังหวัดปทุมธานี 91 หมู่ 4 ถนนติวานนท์ ตำบลบางกะดี อำเภอเมือง จังหวัดปทุมธานี 12000  โทรศัพท์ 0 2159 0406-7 ต่อ 102 โทรสาร 0 2159 0406-7 ต่อ 105 e-mail: afvc5@dld.goth/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักงานปศุสัตว์จังหวัด https://docs.google.com/spreadsheets/d/1EOBzBxOo4H7-5BEYjiRao\_NbWYtmJHPwN3AiGNcY\_xY/edit#gid=289293293/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 17 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  1.ผู้ประกอบการยื่นคำขออนุญาตผลิตอาหารสัตว์ควบคุมเฉพาะพร้อมเอกสารประกอบคำขอผ่านระบบบริการอิเล็กทรอนิกส์ 2.เจ้าหน้าที่ตรวจสอบคำขออนุญาตและเอกสารหลักฐานให้ครบถ้วนถูกต้อง  (หมายเหตุ: -) | 2 ชั่วโมง | กรมปศุสัตว์ |
| 2) | **การพิจารณา**  1.เจ้าหน้าที่นัดผู้ประกอบการเพื่อตรวจสถานที่ผลิตอาหารสัตว์ควบคุมเฉพาะ 2.เจ้าหน้าที่ตรวจประเมินสถานที่ผลิตอาหารสัตว์ควบคุมเฉพาะ และชี้แจงผลการตรวจประเมินให้ผู้ประกอบการทราบ  (หมายเหตุ: (เป็นไปตาม พ.ร.บ. ควบคุมคุณภาพอาหารสัตว์ พ.ศ. 2558 กฎกระทรวงกำหนดลักษณะของสถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะ พ.ศ. 2560 และประกาศกระทรวงเกษตรและสหกรณ์ เรื่อง กำหนดคุณภาพหรือมาตรฐานของเครื่องมือหรือเครื่องใช้ในการผลิตอาหารสัตว์ และสถานที่เก็บรักษาอาหารสัตว์เพื่อขาย พ.ศ. 2559)) | 15 วันทำการ | กรมปศุสัตว์ |
| 3) | **การลงนาม/คณะกรรมการมีมติ**  1. เจ้าหน้าที่ออกเลขที่และจัดทำใบอนุญาตผลิตอาหารสัตว์ควบคุมเฉพาะ และเสนอผู้มีอำนาจเพื่อพิจารณาลงนาม 2. ผู้มีอำนาจลงนามในใบอนุญาตผลิตอาหารสัตว์ควบคุมเฉพาะ  (หมายเหตุ: -) | 2 วันทำการ | กรมปศุสัตว์ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการปกครอง |
| 2) | **หนังสือรับรองการจดทะเบียนเป็นนิติบุคคล**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีนิติบุคคล) | กรมพัฒนาธุรกิจการค้า |
| 3) | **หนังสือเดินทาง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีผู้ขออนุญาตหรือผู้ดำเนินกิจการเป็นชาวต่างด้าว) | กรมการกงสุล |
| 4) | **ใบสำคัญการเปลี่ยนชื่อ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการปกครอง |
| 5) | **ใบอนุญาตทำงานในประเทศไทย (Work permit)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (1. กรณีผู้ดำเนินกิจการเป็นคนต่างด้าว  2. ลงนามรับรองสำเนาถูกต้อง) | กรมการจัดหางาน |
| 6) | **หนังสือแสดงว่าเป็นผู้ดำเนินกิจการของนิติบุคคล**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (1. กรณีนิติบุคคล 2. เอกสารมีอายุไม่เกิน 6 เดือนพร้อมลงนามรับรองสำเนาถูกต้อง) | - |
| 7) | **เอกสารสิทธิเกี่ยวกับสถานที่ผลิตอาหารสัตว์และสถานที่เก็บอาหารสัตว์ควบคุมเฉพาะ เช่น สำเนาสัญญาเช่า หรือหนังสือยินยอมให้ใช้สถานที่ ยืนยันการใช้เอกสารนี้เพื่อยืนยันสิทธิ์การใช้สถานที่**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ลงนามรับรองสำเนาถูกต้อง) | - |
| 8) | **ใบอนุญาตประกอบกิจการโรงงาน หรือใบรับแจ้งการประกอบกิจการโรงงานตามกฎหมายว่าด้วยโรงงานหรือหนังสือแสดงว่าได้รับการยกเว้นตามกฎหมายว่าด้วยโรงงาน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (1. กรณีการขออนุญาตผลิตอาหารสัตว์ควบคุมเฉพาะ (รายใหม่) 2. ลงนามรับรองสำเนาถูกต้อง) | กรมโรงงานอุตสาหกรรม |
| 9) | **แผนที่แสดงของสถานที่ผลิตอาหารสัตว์และสถานที่เก็บเก็บอาหารสัตวควบคุมเฉพาะ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (1. กรณีการขออนุญาตผลิตอาหารสัตว์ควบคุมเฉพาะ (รายใหม่) 2. ลงนามรับรอง) | - |
| 10) | **ใบอนุญาตประกอบกิจการที่เป็นอันตรายต่อสุขภาพ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ลงนามรับรองสำเนาถูกต้อง) | - |
| 11) | **รายการเครื่องจักร เครื่องมือ พร้อมทั้งอุปกรณ์ที่ใช้ในการผลิต พร้อมระบุรายละเอียด, ชนิด, ผู้สร้าง, แบบรุ่น, ขนาด, ประสิทธิภาพเครื่องจักร, งานที่ใช้, และจำนวนเครื่องจักร**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ลงนามรับรอง) | - |
| 12) | **เอกสารแสดงกระบวนการผลิตอาหารสัตว์ควบคุมเฉพาะ ได้แก่แผนภูมิแสดงการผลิต รายละเอียดเครื่องจักร พร้อมระบุตำแหน่งที่ตั้งเครื่องจักร**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ลงนามรับรอง) | - |
| 13) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (แนบสำเนาบัตรประจำตัวประชาชนของผู้มอบอำนาจพร้อมลงนามรับรอง) | - |
| 14) | **ใบอนุญาตผลิตอาหารสัตว์ควบคุมเฉพาะฉบับเดิม**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีการยื่นต่ออายุใบอนุญาต) | กรมปศุสัตว์ |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ใบอนุญาตผลิตอาหารสัตว์ควบคุมเฉพาะ (ประสิทธิภาพในการผลิตของเครื่องจักร ไม่เกิน 10 ตันต่อชั่วโมง)**  (หมายเหตุ: (ราคาต่อ 10 ตันแรก)) | **ค่าธรรมเนียม** 1,500 บาท |
| 2) | **ใบอนุญาตผลิตอาหารสัตว์ควบคุมเฉพาะ (ประสิทธิภาพในการผลิตของเครื่องจักร ไม่เกิน 10 ตันต่อชั่วโมง คิดเพิ่มจากส่วนที่เกิน 10 ตันแรก)**  (หมายเหตุ: (ราคาต่อตัน และเศษของหนึ่งตันให้คิดเป็นหนึ่งตัน)) | **ค่าธรรมเนียม** 500 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กองควบคุมอาหารและยาสัตว์ กรมปศุสัตว์ 91 หมู่ 4 ถนนติวานนท์ ตำบลบางกะดี อำเภอเมือง จังหวัดปทุมธานี 12000 โทรศัพท์ 0 2159 0406-7 ต่อ 102 โทรสาร 0 2159 0406-7 ต่อ 105 e-mail: afvc@dld.go.th  (หมายเหตุ: -) |
| 2) | ศูนย์รับข้อร้องเรียนกรมปศุสัตว์ กลุ่มวินัยและเสริมสร้างระบบคุณธรรม กองการเจ้าหน้าที่ กรมปศุสัตว์ 69/1 ถ.พญาไท เขตราชเทวี กรุงเทพฯ 10400 โทรศัพท์ 0 2653 4444 ต่อ 2134 โทรสาร 0 2653 4927 website : http://request.dld.go.th/  (หมายเหตุ: -) |
| 3) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 4) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขออนุญาตผลิตอาหารสัตว์ควบคุมเฉพาะ (แบบ ผ.ส.1)  (หมายเหตุ: -) |
| 2) | คำขอต่ออายุใบอนุญาตผลิตอาหารสัตว์ควบคุมเฉพาะ (แบบ ผ.ส.2)  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/09/2563